
Z A P I S N I K

12. sjednice Školskog odbora II GIMNAZIJE-SPLIT, održane 22. travnja 2026. (srijeda), s početkom u 18:00 sati, u školskoj knjižnici
Nazočni članovi Školskog odbora:

1. A.N., predsjednica

2. K.Š., zamjenica predsjednice

3. M. Lj., član

4. Ž.T., član (roditelj)

5. E.B., član (osnivač)
Nenazočni članovi Školskog odbora:    
1. H.G., član (osnivač)
2. B.S., član (osnivač)
Ostali nazočni: ravnateljica i tajnica Škole, M.S., koja je određena kao zapisničar.

Pozdravivši nazočne, predsjednica  Školskog odbora  otvorila je 12. sjednicu i nakon utvrđenog  postojanja kvoruma, odnosno nazočnosti natpolovične većine ukupnog broja članova Školskog odbora, predložila je slijedeći:
DNEVNI RED:

1. Usvajanje zapisnika s prethodne 11. sjednice Školskog odbora, od 13. travnja 2026.g.

2. Verifikacija mandata imenovanih članova Školskog odbora od strane osnivača, Splitsko-dalmatinske županije (Rješenje u privitku)
3. Prezentacija (predstavljanje) programa rada kandidata s Liste kandidata za ravnatelja/icu
Škole;
4. Donošenje Odluke o imenovanju ravnatelja/ice škole,
5. Razno.

Predloženi dnevni red stavljen je na glasovanje nakon čega je od strane  nazočnih članova Školskog odbora jednoglasno usvojen.
AD-1)

Na zapisnik s prethodne, 11. sjednice Školskog odbora, od  13.04.2026.  nije bilo primjedbi ni dopuna, te je isti jednoglasno usvojen od strane nazočnih članova Školskog odbora.
AD-2) Predsjednica Školskog odbora upoznala je nazočne članove kako je u  Pozivu dostavljeno i Rješenje o imenovanju članova ŠO od strane Osnivača. Obzirom da je na sjednici prisutna samo gđa. E.B. stavlja se na verifikaciju mandat imenovane koji počinje teći danom konstituirajuće sjednice. Izvršena je verifikacija mandata imenovane članice Školskog odbora te se donosi 
O D L U K A   b r .  1
Temeljem rješenja osnivača (Klasa: 081-01/25-0002/0233; Ur.broj: 2181/1-08-01-02/05-26-0003, od 07. travnja 2026.), na 12. sjednici Školskog odbora održanoj 22.04.2026. izvršena je verifikacije mandata  jednog člana Školskog odbora imenovanog od strane Osnivača, samostalno, a kojom se u Školski odbor II GIMNAZIJE-SPLIT imenuje E.B.
AD-3)
Po ovoj točki dnevnog reda, tajnica Škole je još jednom upoznala  nazočne s odredbama članaka od 59. do 70. Statuta Škole, koje se odnose na cjelokupni postupak u svezi imenovanja ravnatelja/ice škole osvrnuvši se osobito na odredbe članaka  67. i 68. Statuta Škole.

Predsjednica Školskog odbora, pozvala je abecednim redoslijedom prijavljenu kandidatkinju E.B-S. mag. educ. hrvatskog jezika i književnosti i mag.educ. filozofije, utvrđenu na Listi kandidata za imenovanje ravnatelja/ice II GIMNAZIJE-SPLIT, na 11. sjednici Školskog odbora, održanoj 13. 04. 2026., da prezentira odnosno predstavi svoj program rada za mandatno razdoblje na 12. sjednici Školskog odbora. Nakon izlaganja programa rada sukladno odredbi čl. 60. st.4. Statuta Škole, predsjednica Školskog odbora je zahvalila kandidatkinji za ravnateljicu, te ju je potom zamolila da napusti sjednicu Školskog odbora.
Nakon izlaganje kandidatkinje predsjednica Školskog odbora pozvala je sljedećeg kandidata po abecednom redu sa Liste kandidata za imenovanje ravnatelja/ice II GIMNAZIJE-SPLIT, G.M. profesora povijesti i sociologije, da prezentira odnosno predstavi svoj program rada za mandatno razdoblje na 12. sjednici Školskog odbora. Nakon izlaganja programa rada sukladno odredbi čl. 60. st.4. Statuta Škole, predsjednica Školskog odbora je zahvalila kandidatu za ravnatelja, te ga je potom zamolila da napusti sjednicu Školskog odbora.

AD-4)
Predsjednica Školskog odbora, upoznaje nazočne da su Školskom odboru dana  17.04.2026. dostavljeni Zaključci Skupa radnika i Nastavničkog vijeća te 21.04.2026. Vijeća roditelja kako će glede  prijavljenih kandidata glasovati njihovi predstavnici u Školskom odboru u postupku imenovanja ravnatelja/ice II GIMNAZIJE-SPLIT. Uz pisane Zaključke, Školskom odboru dostavljene su i preslike Zapisnika sa Skupa radnika, te sjednica Nastavničkog vijeća i Vijeća roditelja čime su ispunjene formalne pretpostavke da se pristupi postupku imenovanja ravnatelja/ice Škole.

Uvidom u Zapisnike Školski odbor je utvrdio da su Skup radnika, Nastavničko vijeće i Vijeće roditelja proveli tajno glasovanje radi zauzimanja stajališta kako će glede prijavljenih kandidata glasovati članovi tih tijela u Školskom odboru, u postupku imenovanja ravnatelja/ice Škole.

Školski odbor je također utvrdio da su Zaključci Skupa radnika, Nastavničkog vijeća i Vijeća roditelja istovjetni Listi kandidata utvrđenoj nakon provedenog tajnog glasovanja te da glase:

· Zaključak Skupa radnika škole je da član Školskog odbora kojega su imenovali radnici škole ima obvezu glasovati za kandidata G.M., profesora povijesti i sociologije;
· Zaključak Nastavničkog vijeća škole je da oba predstavnika Nastavničkog vijeća u Školskom odboru imaju obvezu glasovati za kandidatkinju E.B-S., magistru edukacije hrvatskog jezika i književnosti i magistru edukacije filozofije;
·  Zaključak Vijeća roditelja škole je da predstavnik Vijeća roditelja u Školskom odboru ima obvezu glasovati za kandidatkinju E.B-S.,magistru edukacije hrvatskog jezika i književnosti i magistru edukacije filozofije;
Predsjednica Školskog odbora pojasnila je da se sukladno odredbama Statuta Škole (čl. 68.st.3.) imenovanje ravnatelja obavlja javnim glasovanjem, te se potom pristupilo glasovanju:
Kandidatkinja E.B-S., magistra edukacije hrvatskog jezika i književnosti i magistra edukacije filozofije, dobila je 4 glasa.
Za imenovanu su glasovali:
· A.N. i M.Lj., predstavnice Nastavničkog vijeća u Školskom odboru (prema Zaključku Nastavničkog vijeća, od 16.04. 2026.);
· Ž.T.,  predstavnik Vijeća roditelja u Školskom odboru 

           (prema Zaključku Vijeća roditelja, od 20. 04. 2026.);
· E.B., predstavnica Osnivača u Školskom odboru. 
Na temelju članka 127. stavak 13. Zakona o odgoju i obrazovanju u osnovnoj i srednjoj školi (NN, br. 87/08., 86/09., 92/10.,105/10., 90/11.,5/12.,16/12., 86/12.,126/12., 94/13.,152/14., 7/17., 68/18., 98/19., 64/20., 151/22. i 156/23.)  i članka 68. stavak 3. Statuta II GIMNAZIJE-SPLIT, Školski odbor II GIMNAZIJE-SPLIT, na svojoj 12.  sjednici, održanoj dana 22. travnja 2026.g., donosi Odluku o imenovanju ravnateljice II GIMNAZIJE-SPLIT kojom se E.B-S. imenuje ravnateljicom na mandatno razdoblje od 5 (pet) godina. Mandat imenovanoj počinje teći s danom 01. rujna 2026.g. Ova Odluka sačinit će se  kao pojedinačni akt.
AD-4)  
Po ovoj točki dnevnog reda prijedloga za raspravu nije bilo. 
Sjednica je završena u 19:00 sati.
Zapisnik završava sa stranicom broj tri (3).

